শাকিব খানের অসমাপ্ত চলচ্চিত্রের তালিকা

এটি বাংলাদেশের চলচ্চিত্র অভিনেতা **[[শাকিব খান]]ের অসমাপ্ত চলচ্চিত্রসমূহের তালিকা**, যেখানে তার অভিনীত অসমাপ্ত চলচ্চিত্র, বাতিলকৃত, চুক্তিবদ্ধ কিংবা তার অভিনয়ের কথা থাকলেও পরবর্তীতে তিনি আর অভিনয় করেননি এমন চলচ্চিত্রও স্থান পাবে। তবে এখানে আনুষ্ঠানিক ঘোষণা ছাড়া শুধুমাত্র পত্রপত্রিকায় প্রকাশিত খবরের কোন চলচ্চিত্র স্থান পাবেনা।

## ২০০৪
### ''অপমানের জ্বালা''
*অপমানের জ্বালা* চলচ্চিত্রের কাজ শুরু হয় ২০০৪ সালে। চলচ্চিত্রটির কাহিনি, চিত্রনাট্য, সংলাপ ও পরিচালনা করেছেন নূর হোসেন বলাই। চলচ্চিত্রে শাকিব খান একজন পুলিশ কর্মকর্তার চরিত্রে অভিনয় করেছেন। এছাড়াও চলচ্চিত্রটির বিভিন্ন চরিত্রে অভিনয় করেছেন কলি, শাহীন আলম, এষা, খলিল উল্লাহ খান, সিরাজ হায়দার, শামসুদ্দিন টগর প্রমুখ। সেসময় নানা জটিলতায় চলচ্চিত্রটির মুক্তি আটকে যায়। ২০১১ সালে এটি বাংলাদেশ চলচ্চিত্র সেন্সর বোর্ড থেকে মুক্তির ছাড়পত্র পায়। পরবর্তীকালে, প্রায় ১০ বছর পর ২০১৪ সালের ১৯ ডিসেম্বর চলচ্চিত্রটি মুক্তির তারিখ ঘোষণা করা হয়, কিন্তু সেপ্টেম্বরে এটির পরিচালক নূর হোসেন বলাই মৃত্যুবরণ করলে এটির মুক্তি স্থগিত করা হয়।

## ২০০৮
### ''[[স্বপ্নের বিদেশ]]''
২০০৮ সালে শাকিব-শাবনূরকে নিয়ে পরিচালক শুরু করেছিলেন *স্বপ্নের বিদেশ* সিনেমার শুটিং। এটি শাকিব খান-শাবনূর জুটি অভিনীত শেষ চলচ্চিত্র। এটি প্রযোজনা করেছে মহারানী প্রোডাকশন এবং পরিচালনা করেছেন নজরুল ইসলাম খান। ২০০৯ সালের শুরুর দিকে ছবির প্রায় ৮৫ ভাগ কাজ শেষ হয়। চলচ্চিত্রের মোট ৯০টি দৃশ্যের মধ্যে ১৬টি দৃশ্য বাকি রয়েছে। এতে প্রধান অভিনেত্রী শাবনূরের কাজ শেষ হয়েছে। ২০১৪ সালের সেপ্টেম্বরে পরিচালক নজরুল ইসলাম খান ''বাংলা নিউজ টোয়েন্টিফোর''কে জানান, এটির সম্পাদনার কাজ শেষ হয়েছে। এছাড়াও তিনি আরও জানান ঈদের পর সেন্সর বোর্ডে জমা দেওয়া হবে। ২০২৩ সালের সেপ্টেম্বরে ''প্রথম আলো'' জানায়, গল্পের প্রয়োজনে শাকিব খানকে নিয়ে ছবির বাকি দৃশ্যগুলো বরফের মধ্যে শুটিং করার কথা ছিল। দেশের বাইরে গিয়ে বরফের মধ্যে কাজের জন্য বড় বাজেট প্রয়োজন ছিল, যা প্রযোজক সে সময় সংগ্রহ করতে পারেননি। ফলে শাকিব খান জানান যে, বরফের মধ্যে শুটিং না করলে তিনি শিডিউল দেবেন না। ২০২৩ সাল অনুযায়ী, চলচ্চিত্রটি ১৫ বছর ধরে এভাবেই আটকে আছে।

## ২০১৩
### ''কানামাছি''
২০১৩ সালে মুহাম্মদ মোস্তফা কামাল রাজের তৃতীয় চলচ্চিত্র *কানামাছি*তে অভিনয় করা কথা ছিল শাকিব খানের। চলচ্চিত্রটিতে তার সঙ্গে অভিনয় করার কথা ছিল চঞ্চল চৌধুরীরও। চলচ্চিত্রটিতে বিপরীতে চুক্তিবদ্ধ হয়েছিলেন বিদ্যা সিনহা সাহা মীমও। পরিচালক মুহাম্মদ মোস্তফা কামাল রাজ জানান, এরই মধ্যে ছবিতে অভিনয়ের ব্যাপারে শাকিব খান এবং চঞ্চল চৌধুরীর সঙ্গে আলোচনা চূড়ান্ত হয়েছে। এখন নায়িকা চূড়ান্তের প্রক্রিয়া চলছে। চলচ্চিত্রের চিত্রগ্রহণ শুরু হওয়ার কথা ছিল ২০১৩ সালের ২০ সেপ্টেম্বর। কিন্তু শেষ পর্যন্ত আর চিত্রগ্রহণ শুরু হয়নি।

### ''প্রেম করে মরবো আমি''
২০১৩ সালের ২৩ ডিসেম্বরে শাকিব খান ও নুসরাত ইমরোজ তিশা পরিচালক সাফি উদ্দিন সাফির *প্রেম করে আমি মরবো* শিরোনামের একটি চলচ্চিত্রে অভিনয়ের জন্য চুক্তিবদ্ধ হন। ২০১৪ সালের জানুয়ারিতে মহরত অনুষ্ঠান করে চলচ্চিত্রটির বিস্তারিত ঘোষণা দেওয়ারও কথা ছিলো এবং ফেব্রুয়ারি থেকে চলচ্চিত্রটির চিত্রগ্রহণ শুরু করার কথাও সে সময় জানানো হয়। নানান জটিলতায় চলচ্চিত্রটির কাজ আর শুরু হয়নি।

### ''রাজা হ্যান্ডসাম''
২০১৩ সালের নভেম্বরে বদিউল আলম খোকনের পরিচালনায় *রাজা হ্যান্ডসাম* শিরোনামের একটি চলচ্চিত্রে নামভূমিকায় অভিনয়ের জন্য চুক্তিবদ্ধ হয়েছিলেন শাকিব খান। যেখানে তার বিপরীতে অভিনয়ের জন্য চুক্তিবদ্ধ হন অপু বিশ্বাস। চলচ্চিত্রে খলনায়কের চরিত্রে অভিনয় করার কথা ছিল আহমেদ শরীফ ও মিশা সওদাগর এবং গানের সুর ও সংগীত আয়োজন কথা ছিল ফুয়াদ আল মুক্তাদিরের। চলচ্চিত্রটির পরিচালক ও নির্মাতা প্রতিষ্ঠান বায়োস্কোপওয়ালা থেকে জানানো হয়েছিল, চলচ্চিত্রটির কাজ শুরু হবে ২০১৪ সালের মার্চ মাসের শেষের দিকে। শেষ পর্যন্ত চলচ্চিত্রটির নির্মাণ কাজ আর শুরু হয়নি।

## ২০১৪
### ''মাই ডার্লিং''

২০১৩ সালের ১ সেপ্টেম্বর *[[মাই ডার্লিং]]* চলচ্চিত্রে কাজের জন্য চুক্তিবদ্ধ হন শাকিব খান ও অপু বিশ্বাস। ড্রাগন এন্টারটেইনমেন্টের ব্যানারে চলচ্চিত্রটি প্রযোজনা করেছেন মনিরুজ্জামান। মনতাজুর রহমান আকবরের পরিচালনায় চলচ্চিত্রটির চিত্রগ্রহণ শুরু হয় ২০১৪ সালের ১ জানুয়ারি। ২০১৫ শুরুর দিকে ছবির ৭০ ভাগ কাজ শেষও হয়। পরে প্রধান অভিনেতাদের শিডিউল জটিলতায় থেমে যায় এই চলচ্চিত্রের কাজ। এরপর ২০১৮ সালের মার্চে এর প্রযোজক মনিরুজ্জামান প্রযোজক সমিতিতে এক অভিযোগপত্রও পাঠিয়েছিলেন। কিন্তু চলচ্চিত্রটি এখনও মুক্তি পায় নি।

### ''লাভ ২০১৪''
*লাভ ২০১৪* চলচ্চিত্রের কাজ শুরু হয় ২০১৪ সালে। চলচ্চিত্রটি প্রযোজনা করে মেঘমালা কথাচিত্র এবং পরিচালনা করেছেন জি সরকার, যেখানে  শাকিব খানের বিপরীতে অপু বিশ্বাস, নিপুণ ও তানিয়া অভিনয় করেন। প্রথম ধাপে চলচ্চিত্রটির ৫০শতাংশ কাজ সম্পন্ন হয়েছিল, পরের ধাপে গানসহ কিছু দৃশ্যের চিত্রায়ণ হওয়ার কথা ছিল মালয়েশিয়া ও থাইল্যান্ডে। এরপর শাকিব খানের শিডিউল জটিলতায় আটকে যায় এটির দৃশ্যধারণ। ২০২৩ সালের সেপ্টেম্বরে পরিচালক জি সরকার *প্রথম আলোকে* জানায়, শাকিব খানের শিডিউলের আশায় অনেক বছর শুটিং বন্ধ আছে ছবিটির। সেই ২০১৪ সাল থেকে ছবির নাম প্রাসঙ্গিক রাখার জন্য প্রতিবছর নাম পাল্টে যায়। ‘লাভ’-এর সঙ্গে যুক্ত হয় নতুন নতুন সাল ২০১৫, ১৬, ১৭ ইত্যাদি। বছর যাচ্ছে, এভাবে ছবির নাম পরিবর্তন হচ্ছে।

### ''সালাম মালয়েশিয়া''
মনতাজুর রহমান আকবরের *সালাম মালয়েশিয়া* চলচ্চিত্রে অভিনয় করার কথা ছিল খানের। এতে তার বিপরীতে অভিনয় করার কথা ছিল অপু বিশ্বাস। ২০১৪ সালের আগস্ট মাসে চলচ্চিত্রটির চিত্রগ্রহণ শুরু হওয়ার কথা থাকলেও, আর নির্মাণ কাজ আর শুরু হয়নি।

## ২০১৫
### ''রানা দ্য ফাইটার''
এম এ রহিম পরিচালিত *রানা দ্য ফাইটার* এমনই একটা ছবি। ২০১৫ সালে কিছুদিন শুটিং হওয়ার পর ছবিটির কাজ চিরতরে থেমে গেছে।

## ২০১৬
### ''মা''
২০১৬ সালে কালাম কায়সার পরিচালিত *মা* চলচ্চিত্রে অভিনয় করেন শাকিব খান, এতে তার মায়ের ভূমিকায় অভিনয় করেন আনোয়ারা এবং তার বিপরীতে অভিনয় করেছেন অপু বিশ্বাস, কিন্তু ছবিটির কাজ শেষ পর্যন্ত হয়নি।

### ''রাজা আমার নাম''
কমল সরকারের কাহিনীতে এবং আবুল কালাম আজাদ পরিচালিত *রাজা আমার নাম* শিরোনামের ছবিটি ২০১৬ সালে ইতোমধ্যে শাকিব খানের সঙ্গে চুক্তিবদ্ধ হয়েছেন প্রযোজক। সিনেমাটির নামও নিবন্ধন করা হয়েছিল পরিচালক সমিতিতে। সিনেমাটির নায়িকা সম্পর্কে জানা যায়নি। তবে ধারণা করা যাচ্ছে, শাকিব খানের সর্বশেষ দুই সিনেমার পর **রাজা আমার নাম** - এতেও নায়িকা হতে যাচ্ছেন শবনম বুবলি। এর আগে তিনি অভিনয় করেছেন *[[রাজাবাবু - দ্য পাওয়ার|রাজাবাবু]]* ও *[[রাজা ৪২০]]* সিনেমায়। সে ধারাবাহিকতায় দর্শক আবারো পাচ্ছে ‘রাজা’ দিয়ে আরেকটি সিনেমা। কিন্তু কিছুদিন পর এই ছবিটির কাজ চিরতরে থেমে গেছে।

### ''প্রিয়া রে''
২০১৬ সালে এদিকে শাকিব খান নিজে জানিয়েছিলেন যে, নিজের প্রযোজনা প্রতিষ্ঠান এসকে ফিল্মস এর ব্যানারে এবং শামীম আহমেদ রনি পরিচালিত *প্রিয়া রে* নামে একটি ছবির ঘোষণা দিলেও এবং এতে তার বিপরীতে অভিনয় করার কথা ছিল শবনম বুবলি, কিন্তু ছবিটির কাজ শেষ পর্যন্ত হয়নি।

## ২০১৭
### ''অপারেশন অগ্নিপথ''

২০১৬ সালের ১৬ সেপ্টেম্বরে অস্ট্রেলিয়ার সিডনিতে *অপারেশন অগ্নিপথ* চলচ্চিত্রের আনুষ্ঠানিকভাবে প্রধান চিত্রগ্রহণ অনুষ্ঠিত হয়, যেখানে খানের বিপরীতে অভিনয় করেন শিবা আলী খান ও সূচনা আজাদ। চলচ্চিত্রটি ২০১৭ সালের ২৩ ডিসেম্বর মুক্তি দেওয়ার কথা থাকলে, এর ৬০ শতাংশের মতো কাজ সম্পন্ন হলেও, বাকি কাজ এখনো ঝুলে আছে।

### ''মামলা হামলা ঝামেলা''
২০১৭ সালে *মামলা হামলা ঝামেলা* চলচ্চিত্রে অভিনয় করার কথা ছিল শাকিব খান ও বিদ্যা সিনহা মীমের, ২০১৭ সালের ২৪ জুলাই খানের বিপরীতে অভিনয়ের জন্য চুক্তিবদ্ধও হন তিনি। মামলা *হামলা ঝামেলা* প্রযোজনার কথা ছিল সেলিম খান পরিচালনার কথা ছিল উত্তম আকাশের। চলচ্চিত্রে আরও অভিনয় করার কথা ছিল ওমর সানি ও মৌসুমীর। কিন্তু ছবিটি শেষ পর্যন্ত হয়নি।

### ''কথা দিয়ে কেউ কথা রাখে না''
২০১৭ সালে *কথা দিয়ে কেউ কথা রাখে না* চলচ্চিত্রে অভিনয় করার কথা ছিল শাকিব খান ও বিদ্যা সিনহা মীমের, ২০১৭ সালের ২৪ জুলাই খানের বিপরীতে অভিনয়ের জন্য চুক্তিবদ্ধও হন তিনি। এই ছবিটি প্রযোজনা করার কথা ছিল সেলিম খানের এবং পরিচালনা করার কথা ছিল উত্তম আকাশের। কিন্তু ছবিটির  কাজ শেষ পর্যন্ত হয়নি।

## ২০১৯
### ''আগুন''

২০১৯ সালে কথা দিয়ে আগুন চলচ্চিত্রে অভিনয় করার কথা ছিল শাকিব খান ও জাহারা মিতুর, ২০১৯ সালের ২৯ জুলাই এই ছবিটির মহরত অনুষ্ঠিত হয় একটি পাঁচ তারকা হোটেলে। এই ছবিটি প্রযোজনা করেছিলেন এনামুল হক আরমান এবং পরিচালনা করার কথা ছিল বদিউল আলম খোকন।
শাকিব খান ও জাহারা মিতু  জুটির প্রথম চলচ্চিত্র ‘আগুন’ । বদিউল আলম খোকন পরিচালিত ছবিটি প্রযোজনা করছিলেন এনামুল হক আরমান। এর মধ্যে ছবির ৮০ শতাংশ শুটিং শেষ হয়েছে। তবে ক্যাসিনো ইস্যুতে গ্রেপ্তার হন সিনেমাটির প্রযোজনা প্রতিষ্ঠান দেশ মাল্টিমিডিয়ার কর্ণধার এনামুল হক আরমান।
যে কারণে বন্ধ হয়ে যায় ছবির কাজ। তারপর আরমানের ‘আগুন’ ছবির দায়িত্ব নিলেন শাকিব খান, কিন্তু ছবিটি কাজ শেষ পর্যন্ত হয়নি।

### ''নাইমার রঙ''

ভারতীয় বংশোদ্ভূত মার্কিন লেখিকা মিতালি পারকিনসনের রিকশা গার্ল উপন্যাস অবলম্বনে বাংলাদেশ যুক্তরাষ্ট্র যৌথ প্রযোজনায় নির্মিত *[[নাইমার রঙ]]* (পূর্বনাম *[[রিকশা গার্ল]]* নামেও পরিচিত) শিরোনামের চলচ্চিত্রে একটি অতিথি চরিত্রে অভিনয় করার কথা ছিল শাকিব খানের। যেখানে নামভূমিকায় অভিনয় করেছেন নভেরা রহমান। চলচ্চিত্রটি পরিচালনা করেছেন অমিতাভ রেজা চৌধুরী, এবং তার সঙ্গে যৌথভাবে প্রযোজনা করেছেন এরিক জে. অ্যাডামস। পরবর্তীতে শাকিব খান সময় দিতে না পারায় তার পরিবর্তে সিয়াম আহমেদ নির্বাচন করেন পরিচালক অমিতাভ রেজা চৌধুরী।

## ২০২২
### ''নীল দরিয়া''

## ২০২৪
### ''সাহেব''

## আরো দেখুন
* শাকিব খান অভিনীত চলচ্চিত্রের তালিকা
* শাকিব খান গৃহীত পুরস্কার ও মনোনয়নের তালিকা

## তথ্যসূত্র

বিষয়শ্রেণী:অভিনেতাদের চলচ্চিত্র তালিকা
বিষয়শ্রেণী:বাংলাদেশী চলচ্চিত্রের তালিকা
বিষয়শ্রেণী:শাকিব খান